دوابەدوای گرژییەکانی دەوڵەتی تورک لەگەڵ ئەوروپا و دەستێوەردانەکانی لە وڵاتانی ناوچەکە و لیبیا، تادێت نرخی پارەکەی دادەبەزێت و دوێنێ نزمترین نزخی بەرامبەر دۆلار تۆمارکرد.
دوێنێ و بە داخستنی بازارەکان، هەر دۆلارێکی ئەمریکی بەرامبەر ٧.٤ لیرەی تورکی کڕین و فرۆشتنی پێوەکرا، ئەمە لە کاتێکدایە کە لیرەی تورکی لە هەشت مانگی ڕابردوو، چارەکێک لە بەهای خۆی لەدەستداوە و ئەمە نزمترین ئاستی نرخی لیرەی تورکییە کە لە مێژوودا تۆمارکرابێت.
لیرەی تورکی لە ساڵی ٢٠١٨ـەوە تا ئێستا ٤٦٪ی نرخەکەی بەرامبەر دۆلاری ئەمریکا لەدەستداوە، ئابوریناسانی تورکیا جەختیان لەوە کردووەتەوە کە لیرەی تورکی تا کۆتایی ئەمساڵیش دابەزین بەخۆیەوە دەبینێت و دابەزینەکەشی بێوێنە دەبێت.
هاوکات تمەنی ئێرانیش بەردەوامە لە دابەزین و دوێنی هەر دۆلارێکی ئەمریکی لە بازاڕەکانی ئێران، بەرامبەر زیاتر لە ٢٥ هەزار تمەن کڕین و فرۆشتنی پێوەکرا.
ب.ک